अग्निदेव की बात सुनकर अर्जुन ने कहा कि मेरे पास दिव्यास्त्रों की कमी नहीं है, परंतु मेरे बाहुबल को सम्भाल सकने वाला धनुष मेरे पास नहीं है। रथ भी ऐसा नहीं है जो यथेष्ट बाणों का बोझ ढो सके। बल और कौशल हमारे पास है, सामग्री आप दीजिए। अर्जुन की वाणी सुनकर अग्निदेव ने जलाधिपति लोकपाल वरूण का स्मरण किया। तुरंत वरूण देव प्रकट हो गए। अग्निदेव ने कहा, ‘आपको राजा सोम ने जो अक्षय तरकस, गाण्डीव धनुष और वानरचिन्ह युक्त ध्वजा से मंडित दिव्य रथ दिया है, वह शीघ्र मुझे दीजिए तथा चक्र भी दीजिए। वरूण ने अग्निदेव की प्रार्थना स्वीकार की। उन्होंने अर्जुन को वह अक्षय तरकस और गाण्डीव धनुष दे दिया।